NORAKSTS

|  |  |
| --- | --- |
| 23.07.2020. | Nr.13/11 |

###### LĪDZFINANSĒJUMA NODROŠINĀŠANA PROJEKTAM

###### “MIERA IELAS POSMA NO TILTA PĀR PLATONES UPI LĪDZ AIZSARGU IELAI UN AIZSARGU IELAS SEGUMA ATJAUNOŠANA”

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 2.punktu, Ministru kabineta 2008.gada 11.marta noteikumu Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 40.1 un 46.1.3 apakšpunktiem un Jelgavas pilsētas attīstības programmas 2014.-2020.gadam (apstiprināta ar Jelgavas pilsētas domes 23.05.2013. lēmumu Nr.5/5) investīciju plānu (aktualizētā redakcija apstiprināta ar Jelgavas pilsētas domes 18.06.2020. lēmumu Nr.11/2):

**JELGAVAS PILSĒTAS DOME NOLEMJ:**

1. Iesniegt Latvijas Republikas Satiksmes ministrijā iesniegumu līdzfinansējuma piešķiršanai no Valsts autoceļu programmas 2021.gadam projekta “Miera ielas posma no tilta pār Platones upi līdz Aizsargu ielai un Aizsargu ielas seguma atjaunošana” (turpmāk – Projekts) īstenošanai, kur kopējās plānotās izmaksas ir 4 773 934,00 *euro*.
2. 2021.gada pašvaldības budžetā nodrošināt projekta īstenošanai nepieciešamo pašvaldības līdzfinansējumu 569 000,00 *euro* apmērā vai ņemt aizņēmumu Valsts kasē vai citā kredītiestādē.
3. Pilnvarot Jelgavas pilsētas pašvaldības izpilddirektoru parakstīt visus ar Projekta līdzfinansējuma pieprasīšanu un saņemšanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā